##### MISA CON NENOS

##### 1 de outubro 2017 - ORDINARIO 26º-A

 ***Mateu 21, 28-32: Díxolle vou, pero non foi.***

 ***O outro arrepentiuse e foi.***

Mensaxe: **Sigue a Xesús dicíndolle “SI” co CORAZÓN e NON coa BOCA.**



1. **ACOLLIDA**

Se nos preguntan se somos amigos de Xesús, se imos querelo sempre, seguro que respondemos que si. Pero logo, á hora da verdade, moitos nos esquecemos das promesas e somos como o fillo que di ao pai: si, si, vou traballar na viña, pero despois non vai. Neste domingo 26 do tempo ordinario imos pedir ao Señor que nos axude a ser dos que prometen e cumpren, aínda que nos custe, pois non basta dicir Si a Deus de palabra, senón que hai que facelo cos feitos.

***- No nome do Pai... O Señor Xesús que nos convoca, como cada domingo, a escoitar a súa palabra e celebrar a Eucaristía, sexa convosco.***

*(Debuxamos un cartel coa figura de Xesús e unha frase: Segue a Xesús dicíndolle “SI” co CORAZÓN e NON coa BOCA. Preparamos un globo para cada neno cun corazón debuxado e os nenos escriben dentro o seu nome. Nalgún momento da celebración os nenos, co globo atado a unha cordo, achéganse ao cartel e átano a el).*

1. **PERDÓN**

*Recoñezamos vos nosos pecados e ou seu perdón de Pai*

*encheranos de alegría. Desde o comezo da misa, como xesto de*

*conversión e actitude de perdón, volvamos os nosos ollos a Deus e*

*deixemos que o seu misericordia caia sobre nós e sobre os nosos*

*pecados:*

 + Porque nos invitas a facer a túa vontade, dicímosche:

***Señor, ten piedade.***
 + Porque dicimos que che seguiremos e logo esquecemos as

nosas promesas, rogámosche: ***Cristo, ten piedade.***
 + Porque os nosos feitos non son coherentes coas nosas

 palabras, pedímosche: ***Señor, ten piedade.***

*Deus, presenza próvida, que nos quere de corazón e coida sempre dos seus fillos con tenrura, sexa con todos vós.*

1. **PALABRA DE DEUS**

Escoitemos con moita atención a Palabra de Deus. O profeta Ezequiel anímanos a cambiar de vida, converternos, obrar o ben. S. Paulo recórdanos que teñamos os mesmos sentimentos de Cristo, é dicir as súas mesmas actitudes, parecernos a el en todo. No evanxeo, Xesús critica os que prometemos e non facemos, querémonos moi bos pero logo afrouxamos na vida diaria buscando escusas.

**LECTURAS**

* **EZEQUIEL 18, 25-28: *Cando o malvado se converte da maldade, salva a súa propia vida.***

*Isto di o Señor: «Insistides: “Non é xusto o proceder do Señor”. Escoitade, casa de Israel: É inxusto o meu proceder? Non é máis ben o voso proceder o que é inxusto? Cando o inocente se aparta da súa inocencia, comete a maldade e morre, morre pola maldade que cometeu. E cando o malvado se converte da maldade que fixo e practica o dereito e a xustiza, el salva a súa propia vida. Se recapacita e se converte dos delitos cometidos, certamente vivirá e non morrerá». Palabra do Señor.*

* **SALMO 24: R/.   Recorda, Señor, a túa tenrura.**
* **FILIPENSES 2, 1-5 (forma breve): *Tede entre vós os sentimentos propios de Cristo Xesús*.**

Irmáns: **Non sabedes que sodes templo de Deus** e que o Espírito de Deus habita en vós? Se algún destrúe o templo de Deus, Deus destruirao a el; porque o templo de Deus é santo: e ese templo sodes vós. Que ninguén se engane. Se algún de vós se cre sabio neste mundo, que se faga necio para chegar a ser sabio. Porque a sabedoría deste mundo é necidade ante Deus, como está escrito: «El caza os sabios na súa astucia». E tamén: «O Señor penetra os pensamentos dos sabios e coñece que son vans». Así, pois, que ninguén se glorie nos homes, pois todo é voso: Paulo, Apolo, Cefas, o mundo, a vida, a morte, o presente, o futuro. Todo é voso, vós de Cristo E Cristo de Deus.

Palabra do Señor.

* **MateU 21,** 28-32: *Arrepentiuse e foi. Os publicanos e as prostitutas van por diante de vós no reino de Deus.*

|  |
| --- |
| **Narrador:** Naquel tempo, díxolles Xesús aos sumos sacerdotes e aos anciáns do pobo: **Xesús:** «Que vos parece? Un home tiña dous fillos. Achegouse ao primeiro e díxolle: **Pai:** ***“Fillo, vai hoxe traballar na viña”.*** **Xesús:** El contestoulle. **Fillo 1:** “Non quero». **Xesús:** Pero ***despois arrepentiuse e foi.*** Achegouse ao segundo e díxolle o mesmo. El contestoulle: **Fillo 2:** “Vou, señor”. **Xesús:** Pero non foi. Quen dos dous cumpriu a vontade de seu pai?». **Narrador:** Contestaron: **Sacerdotes:** «O primeiro».**Narrador:** Xesús díxolles: **Xesús:** *«Asegúrovos que os publicanos e as prostitutas* ***van por diante de vós no reino de Deus.*** *Porque veu Xoán a vós ensinándovos o camiño da xustiza e non o crestes; en cambio, os publicanos e as prostitutas crérono. E, aínda despois de ver isto, vós non vos arrepentistes nin o crestes».* **Palabra do Señor**  |

 ***(Narrador-Xesús-Pai-Fillo 1-Fillo 2-Sacerdotes)***

1. **ORACIÓN DA COMUNIDADE**

*Oremos ao Señor, noso Deus e digámoslle:* ***Señor, fágase a túa vontade.***

*1.-Pola Igrexa; -para que sexa coherente na súa forma de actuar.* ***Oremos.***

*2.-Polos catequistas; -para que saiban presentar a mensaxe cris­tiá e sexan testemuñas de Xesús.* ***Oremos.***

*3.-Polos profesionais da ensinanza, -para que poidan cumprir a súa nobre misión con dedicación plena, e o seu traballo dea froito.* ***Oremos.***

*4.-Por nós, que escoitamos a chamada do Señor, como os dous fillos da parábola, -para que, a pesar da nosa inconstancia respondamos con obras e de verdade.* ***Oremos.***

*5.-Para que vaiamos sempre por diante coa verdade.* ***Oremos.***

*6 -Para que pensemos sempre aquilo que prometemos. Para que non digamos “si” e logo sexa un “non”.* ***Oremos.***

*7.-Polo novo curso de pastoral que imos iniciar, pola catequese, polas celebracións que realizamos para que nos axuden a coñecer a Xesús e a vivir como cristiáns.* ***Oremos.***

*Lémbrate de nós con misericordia, pola túa bondade, Señor. Por XCNS.*

1. **PRESENTACIOÓN DE DONS** (eliximos)

**-GLOBO CUN CORAZÓN DEBUXADO E OL NOME DO NENO** (vanse colgando os globos no cartel de Xesús): Nós querémoste, Xesús, queremos ser amigos teus sempre e estar sempre ao teu lado. Oxalá que nunca te fallemos. Por iso hoxe vimos ofrecerche o noso corazón.

**-UN “SI” E UN “NON”** (pintados en dous sobres): Ao principio do curso queremos enviar dúas mensaxes a Deus. Un “SI” a traballar con el, a ser mellores; a traballar polo Evanxeo. E un “NON” ao cansazo, a avergoñarnos de ser cristiáns, a deixar a Xesús de lado.

**-PAN E O VIÑO:** Finalmente, co pan e o viño, levamos ata o Señor o noso desexo de que el nos encha co seu poder e coa súa verdade. Sen a Eucaristía, os domingos serían uns días baleiros, e sen os domingos, os nosos corazóns apartaríanse do camiño da fe.



 Posible acción de grazas



 Quero seguirte de corazón

EU SI, QUERO, SEÑOR, ir contigo ata o final, colaborar coas túas cousas, corrixirme coa túa Palabra.
EU SI, QUERO, SEÑOR, marchar polos teus camiños, vivir na túa verdade, amar co teu mesmo amor.

EU SI, QUERO, SEÑOR, coidar o que Ti coidas, sementar o que Ti sementas, dar o que Ti dás.

|  |
| --- |
|  EU SI, QUERO, SEÑOR, traballar no teu campo, coidar a túa viña, levar ledicia ao mundo, achegar ilusión e esperanza. EU SI, QUERO, SEÑOR, mais, se nalgún momento, che digo que “si quero” e é un “non quero”; perdóame, Señor, e fai que volva ao camiño verdadeiro. EU SI, QUERO, SEÑOR, ir contigo, ser o teu discípulo, seguirte, ser a túa testemuña; dígocho non só de boca, senón “de corazón”. |
|  |
|  |

YO Sí, QUIERO, SEÑOR, cuidar lo que Tú cuidas, sembrar lo que Tú siembras, dar lo que Tú das.

YO Sí, QUIERO, SEÑOR, trabajar en tu campo, cuidar tu viña, llevar alegría al mundo, aportar ilusión y esperanza.

YO Sí, QUIERO, SEÑOR, pero, si en algún momento, te digo que “si quiero” y es un “no quiero”; perdóname, Señor, y haz que vuelva al camino verdadero.

YO Sí, QUIERO, SEÑOR, ir contigo, ser tu discípulo, seguirte, ser tu testigo; te lo digo no sólo de boca, sino “de corazón”.

**Te lo pedimos con María, reina de las Misiones. Amén.**